Àrcołe 01/12/2012 arcolesi o arcolani Àrcołe el xe on comun de 5 930 aneme inte ła provinsa de Verona. Arcole se cata çirca a metà strada tra Verona e Vicensa. Se cata inte na zona ben fornia de aqua, ai piè dei monti Lesini . In tel so teritorio a pasa el torente Alpon, che poco distante el se buta inte ł'Adexe. Arcołe ła ga do frasion: Gaxolo e Volpin, che łe se cata a nord-nordest del paeze. Xe conosesto in tuto el mondo par ła bataja del ponte de Arcołe che ła xe sucesa tra el 15 e el 17 de novenbre 1796 in cui Napoleon Bonaparte ga vinto i austriaci. On obełisco, fato metare da ło steso Napoleon e che lè anca l'ultemo oncora in piè in Itałia, el ricorda ł'evento: ła scrita in łatin che la se cata a ła base de ł'obełisco ła xe ł'unega parte original e ła xe sta scrita da Carlo Cattaneo. Prima el xera sta incaricà el Foscolo, che el se ga rifiutà dopo el tratà de Campoformio. Łe memorie napoleoneghe łe xe custodie in un picinin muzeo al sentro de'l paeze.